La Palma, como a resta d'as Canarias, ye una isla d'orichen volcanico, con una edat cheolochica estimada en dos millons d'anyos, ye una d'as islas mas chovens d'o archipielago que surtió d'un volcán submarino situau a 4.000 metros baixo o libel d'o mar. L'edificio volcanico d'a isla poseye una altitut de 6.500 m dende a plataforma abisal de l'Atlantico y se troban en ell totz os tipos de rocas magmaticas. A isla se divide en dos zonas climaticas bien diferenciadas per medio d'una cadena de volcanes denominada Cumbre Vieja.